[image: image1.png]



ডিসেম্বর ০৪, ২০১৬
ফিচার প্রতিবেদক 
ঢাকায় আসছেন শাবানা আজমী

ঢাকায় আসছেন ভারতীয় অভিনেত্রী শাবানা আজমী। আগামীকাল ব্র্যাক বিশ্ববিদ্যালয়ের ১১তম সমাবর্তন অনুষ্ঠানে কনভোকেশন স্পিকার হিসেবে উপস্থিত থাকবেন বলে জানা গেছে। বাংলাদেশের চলচ্চিত্রে শাবানা আজমী একবারই অভিনয় করেছেন। ছবিটি হলো নারগিস আক্তার পরিচালিত ‘মেঘলা আকাশ’। এ ছবিতে শাবানা আজমীর সঙ্গে ছিলেন বাংলাদেশের অভিনেতা শাকিল খান, মৌসুমীসহ বেশ কয়েকজন। ১৯৭৪ সালে শাবানা আজমী প্রথম ‘অঙ্কুর’ চলচ্চিত্রে অভিনয় করেন। এতে তিনি বিবাহিত একজন চাকরানি ‘লক্ষ্মী’র চরিত্রে অভিনয় করেন। প্রথম চলচ্চিত্রে অভিনয় করেই জাতীয় চলচ্চিত্র পুরস্কার লাভ করেন। এর পর তিনি আর্থ, খান্দার, পার ও গডমাদারের মতো চলচ্চিত্রে অভিনয় করে খ্যাতি অর্জন করেছেন। শ্রেষ্ঠ অভিনেত্রী হিসেবে চারবার ফিল্মফেয়ার অ্যাওয়ার্ড লাভ করেছেন তিনি।

